Diari Oficial de la Generalitat Valenciana


Sumari del DOGV 8209, del 10-01-2018 (2018/155)

Extracte de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions en matèria d'igualtat en la diversitat, per a l'exercici 2018.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8209

Data del DOGV
:   10-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/155


Data del document
:   29-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions en matèria d'igualtat en la diversitat, per a l'exercici 2018. [2018/155]  
BDNS (identif.): 378750.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet del qual pot consultar-se en la Base de Dades Nacionals de Subvencions,   
http://www.pap.minhap.gob.es/bdnstrans.  
  
Així mateix, es troba disponible en la següent adreça web:   
http://www.inclusio.gva.es/web/igualdad-diversidad  
  
Primer. Entitats beneficiàries  
Entitats que complisquen els requisits indicats en l'article 2 de l'ordre. No són subvencionables els projectes que ja hagen sigut finançats totalment per aquesta o una altra administració.  
  
Segon. Objecte  
Finançar els programes en matèria d'igualtat en la diversitat, a través dels projectes que s'assenyalen en l'annex A de la resolució i aquells altres d'interés general proposats per les entitats destinats a aprofundir en el foment i el desenvolupament del valor de la diversitat, la igualtat i la no-discriminació. La convocatòria està dirigida al sector de les famílies, al col·lectiu de les persones lesbianes, gais, transsexuals, bisexuals i intersexuals, al poble gitano i a la igualtat de tracte i suport a les víctimes de la violència de les conductes d'odi.  
  
Tercer. Bases reguladores  
Ordre 13/2016, de 31 de maig, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes a entitats sense ànim de lucre per a finançar programes de suport a la igualtat en la diversitat (DOGV 7799, 07.06.2016).  
  
Quart. Dotació pressupostària  
Aquesta convocatòria d'ajudes es realitza pel procediment de tramitació anticipada d'expedients de despesa condicionada a l'existència, en la Llei de pressupostos de la Generalitat per a l'exercici 2018, de crèdit adequat i suficient per a atendre les ajudes previstes.  
  
Els imports màxims que es finançaran:  
  
Denominació de la línia: Programa per a la igualtat i la inclusió del poble gitano  
Finalitat: donar suport als programes i les actuacions dirigides a aconseguir la igualtat i la inclusió del poble gitano en tots els àmbits, i especialment en aquells que es consideren prioritaris per a l'Estratègia valenciana per a la igualtat i la inclusió del poble gitano.  
Línia: S1331000.  
Consignació: 700.000 ?.  
  
Denominació de la línia: Programa per a la igualtat de lesbianes, gais, transsexuals, bisexuals i intersexuals.  
Finalitat: donar suport a programes i actuacions que contribuïsquen al benestar i la igualtat de lesbianes, gais, transsexuals, bisexuals i intersexuals.  
Línia: S5151000  
Consignació: 150.000 ?.  
  
Denominació de la línia: Programa escoles de famílies.  
Finalitat: donar suport als programes que contribuïsquen al benestar de les famílies, en el marc de la igualtat en la diversitat, proporcionant els recursos i les habilitats per a la solució dels conflictes.  
Línia: S6489000.  
Consignació: 225.000 ?.  
  
Denominació de la línia: Programes de promoció de la diversitat familiar.  
Finalitat: finançament de programes que tinguen per objecte la defensa i la promoció dels diferents tipus de famílies, segons l'estructura i la composició d'aquests (nombroses, monoparentals, homoparentals, etc.) i la recerca de beneficis per a aquestes.  
Línia: S7108000  
Consignació: 220.000 ?.  
  
Denominació de la línia: Programa igualtat de tracte i contra els delictes d'odi.  
Finalitat: donar suport als programes i les actuacions dirigits a la igualtat de tracte i no-discriminació dels col·lectius de la diversitat, suport a les víctimes de la violència de les conductes d'odi.  
Línia: S6735000.  
Consignació: 200.000 ?.  
  
Cinqué. Termini de presentació  
Un mes a comptar des de l'endemà de la publicació en el Diari Oficial de la Generalitat Valenciana.  
  
Sisé. Forma de presentació  
Exclusivament per via electrònica: https://sede.gva.es, i cal adjuntar-hi els documents que s'indiquen en la convocatòria.  
  
Seté. Criteris de valoració  
S'estableixen en l'article 5 de l'ordre.  
  
Huité. Justificació  
Per mitjà de la presentació de la documentació de caràcter econòmic, justificativa de l'import concedit i d'una memòria tècnica relativa a l'actuació subvencionada.  
  
València, 29 de desembre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.